আসন্ন বিশ্বকাপগুলিতে কতবার মুখোমুখি হবে ভারত-পাকিস্তান!

ওয়েব ডেস্ক : শুরু হয়েছে নতুন বছর। এই বছরে একাধিক ক্রিকেট টুর্নামেন্ট রয়েছে। তার মধ্যে রয়েছে অনূর্ধ্ব-১৯ বিশ্বকাপ (Under 19 World Cup), পুরুষদের টি২০ বিশ্বকাপ (T20 Cricket Wordcup) ও মহিলাদের টি-টোয়েন্টি বিশ্বকাপ (Women’s T20 World Cup)। এই টুর্নামেন্ট গুলিতে পাকিস্তানের (Pakistan) সঙ্গে কতবার মখোমুখি হবে ভারত (India)? দেখে নেওয়া যাক।

অনূর্ধ্ব-১৯ বিশ্বকাপ (Under 19 World Cup) শুরু হতে চলেছে আগামী ১৫ জানুয়ারি থেকে। এই নটুর্নামেন্ট হবে জিম্বাবোয়ে ও নামিবিয়ায়। তবে এই টুর্নামেন্টে এক গ্রুপে নেই ভারত ও পাকিস্তান। তবে এক গ্রুপে না থাকলেও, পরের রাউন্ডে দুই দলের সাক্ষাৎের সম্ভাবনা রয়েছে। এর আগে সম্প্রতি হয়ে যাওয়া যুব এশিয়া কাপে পাকিস্তানের কাছে বড় ব্যাবধানে হেরেছিল ভারত। ফলে আসন্ন বিশ্বকাপে বদলা নেওয়ার অপেক্ষায় থাকবেন বৈভব সূর্ষবংশীরা।

আরও খবর : নাইট সাম্রাজ্যের ৯০ শতাংশই শাহরুখের হাতে! কী বলছে শেয়ারের অঙ্ক?

জানুয়ারির পরেই ফেব্রুয়ারি মাস থেকে শুরু হবে পুরুষদের টি২০ বিশ্বকাপ (T20 Cricket Wordcup)। আগামী ৭ ফেব্রুয়ারি থেকে এই টুর্নামেন্ট শুরু হবে। গত টি২০ বিশ্বকাপে চ্যাম্পিয়ন হয়েছিল ভারত। অন্যদিকে আসন্ন বিশ্বকাপে একই গ্রুপে রয়েছে ভারত-পাকিস্তান। ১৫ ফেব্রুয়ারি শ্লীলঙ্কায় মুখোমুখি হবে দুই দেশ। তবে এর পরে আবার যদি দুই দেশ যদি আবার মুখোমুখি হয়, তাহলে সেই ম্যাচও হবে নিরপেক্ষ ভেন্যুতে।

এর পরেই শুরু হবে মহিলাদের টি-টোয়েন্টি বিশ্বকাপ (Women’s T20 World Cup)। ২০২৫ সালে ওয়ানডে বিশ্বকাপে জয়ী হয়েছিল ভারত। পাকিস্তানকেও সহজে হারিয়েছিলেন হরমনপ্রীতরা। তবে এবার দুই দল নামবে টি২০ বিশ্বকাপ জয়ের লক্ষ্যে। দুই দেশ রয়েছে একই গ্রুপেই। ১৪ জুন ইংল্যান্ডের এজবাস্টনে একে অপরের বিরুদ্ধে খেলবে ভারত-পাকিস্তান। অন্যদিকে দুই দলের কাছে সেমিফাইনাল ও ফাইনালেও সাক্ষাতের সুযোগ রয়েছে।

ফলে আসন্ন টুর্নামেন্টগুলিতে পাঁচবার মুখোমখি হতে পারে ভারত ও পাকিস্তান। অন্যদিকে বিশ্বকাপগুলির পরে রয়েছে এশিয়ান গেমস (Asian Games)। সেইখানেও দুই দল মুখোমখি হতে পারে। তবে এই টুর্মানেন্টের সময়সূচী ঘোষণা করা হয়নি।